Calvet valora en trenta milions d'euros la reparació dels danys del temporal Glòria al Principat
El conseller de Territori i Sostenibilitat, Damià Calvet, ha xifrat en trenta milions d'euros la inversió necessària per a reparar els danys provocats aquesta setmana pel temporal Glòria al Principat, en ports, carreteres, transport públic i el litoral. En una entrevista a RAC 1, Calvet ha dit que el govern continua avaluant els estralls i s'ha mostrat satisfet de la resposta que han donat els serveis d'emergències. 'Abans de refer infrastructures, cal plantejar-se com fer-ho, mantenint l'activitat humana i econòmica, però potser en alguns casos caldrà fer-les diferent', ha explicat. Calvet ha afegit que la meitat de la inversió que caldrà s'haurà de destinar als trams no urbans del litoral. 'Aquest temporal ens ha de fer veure que la solució no són murs més gruixuts i alts, hem d'analitzar si cal replantejar-se algunes activitats, abans de dir que hem de tornar a deixar el litoral com era abans. En la reparació hi hem de posar criteris d'adaptació', ha afegit.
Quant costarà reparar els danys ocasionats pel Glòria?
trenta milions d'euros